TIL PERS: Brann-trener Lars Arne Nilsen har bestemt seg for å stille sin helsefaglige kompetanse til disposisjon. Foto: Ole Martin Wold

Lars Arne Nilsen har meldt seg frivillig som sykepleier

Ifølge Eurosport har Brann-treneren Lars Arne Nilsen, som er utdannet sykepleier, meldt seg til disposisjon for å hjelpe helsevesenet gjennom den pågående coronakrisen.

18. mars

– Jeg har meldt meg som frivillig om de skulle få behov for meg. Jeg er jo gammel sykepleier og selv om jeg er rusten, er jeg disponibel om det trengs. Men da tror jeg det skal være skikkelig krise før de henter inn meg igjen, sier Nilsen til Eurosport.

Coronaviruset har gjort at kapasiteten på norske sykehus er sprengt, og helsemyndighetene har ved flere anledninger oppfordrer personer med helsefaglig bakgrunn til å bidra. Selv om det er mange år siden han jobbet som sykepleier, følte han seg kallet.

Redaksjonelt samarbeid Dplay Se Eliteserien og OBOS-ligaen direkte på Dplay

– Jeg har ikke noe å gjøre akkurat nå og hvis det blir virkelig krise så har de i alle fall navnet mitt. Jeg har jo en erfaring fra gammelt av og kan sikkert brukes hvis det virkelig kniper, sier Nilsen.

Dette er imidlertid ikke første gang Nilsen kommer til pers med sin sykepleierkompetanse. For to år siden hjalp han til livreddende hjelp da en mosjonist segnet opp med hjertestans på vei opp Stoltzekleiven i Bergen.

Danske Lene Sand (da 63) takket Lars Arne Nilsen for å ha reddet livet hennes.

les også Reagerer på klubbers treningspraksis: – Urimelig

Brann har, i likhet med de andre klubbene i Eliteserien, stoppet de organiserte treningene som følge av rådene fra helsemyndighetene om å stoppe all organisert idrett.

Eliteserien er utsatt minst til mai, og det er stor usikkerhet rundt når klubbene kan gjenoppta all aktivitet. Det har ført til en rekke permitteringer: FK Haugesund, Sandefjord og Vålerenga er blant klubbene som har permittert ansatte i administrasjonen.

Publisert: 18.03.20 kl. 14:14

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 18 11 1 6 46 – 22 24 34 3 Vålerenga 18 9 5 4 29 – 24 5 32 4 Odd 17 10 1 6 30 – 24 6 31 5 Rosenborg 17 8 5 4 32 – 18 14 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk